**Eetu Jussi Henrikki Pöysti** (s. 16. tammikuuta 1989 Säkylä) on suomalainen jääkiekkoilija, pelipaikaltaan oikea laitahyökkääjä. Hän pelasi urallaan SM-liigassa yhteensä 304 runkosarjaottelua tehopistein 20+54=74 ja keräten 156 jäähyminuuttia sekä 34 playoff-ottelua tehopistein 6+4=10 ja keräten kymmenen jäähyminuuttia. Pöysti oli voittamassa Suomenmestaruutta Helsingin IFK:ssa vuonna 2011. Hän pelasi urallaan myös kolme kautta KHL:ssä. Pöysti pelasi myös yhdeksän A-maaottelua. Nykyään hän toimii Suomi-sarjajoukkue Kiekko-Espoon apuvalmentajana.

Pelityyli
---------

Elite Prospects -sivuston Ulf Anderssonin mukaan Pöysti on offensiivinen hyökkääjä, joka luistelee nopeasti ja hallitsee kiekkoa hyvin. Andersson mainitsee hänet myös erittäin työteliääksi. Pöysti laukoi oikealta.

Ura
---

### Seuraura

Säkylässä syntynyt Pöysti aloitti jääkiekkoilun helsinkiläisessä Roihu HT:ssä. Hän on varsinaisesti Helsingin IFK:n kasvatti, mutta pelasi juniorina myös kaksi kautta Norjassa, missä Pöysti voitti maan B-juniorisarjan mestaruuden vuonna 2005. Hän palasi B-juniori-ikäisenä HIFK:hon kaudeksi 2005–2006. Pöysti voitti A-nuorten SM-pronssia vuonna 2007. Kaudella 2007–2008 hän pelasi ensimmäiset miesten pelinsä ja debytoi myös SM-liigassa, jossa tulokaskausi toi 33 runkosarja- ja seitsemässä playoff-ottelussa tehot 2+3=5. Pöystin liigauran avausmaali syntyi 2. helmikuuta 2008 paikallisottelussa Jokereita vastaan. Hänet palkittiin ottelun *Ilta-Sanomien* kahden tähden tähtipelaajana. Miesten pelit tulivat Pöystille kauden aikana tutuksi myös kuuden Mestis-ottelun verran alle 20-vuotiaiden maajoukkueesta.

Kaudella 2008–2009 Pöysti pelasi HIFK:n SM-liigajoukkueessa 34 runkosarjaottelua. Hän pelasi kauden aikana yhteensä viisi Mestis-ottelua alle 20-vuotiaiden maajoukkueessa ja Kiekko-Vantaassa. Pöystin pelit päättyivät kuitenkin jo helmikuussa 2009. Toukokuussa HIFK tiedotti Pöystin sairastuneen lymfoomaan ja napatyrän repeämiseen sekä aloittaneen hoitotoimenpiteet. Hän toipui sairaudesta ja pelasi seuraavan kerran SM-liigassa 13. marraskuuta 2009 paikallisottelussa Jokereita vastaan. Pöysti pelasi ennen tätä kymmenen ottelun verran HIFK:n A-nuorissa, joissa hän pelasi lopulta suurimman osan kaudesta 2009–2010 ja voitti joukkueessa SM-hopeaa keväällä 2010. SM-liigassa Pöysti pelasi kauden aikana seitsemän runkosarjaottelua ja hän pelasi miesten pelejä myös 14 Mestis-ottelun verran lainalla Kiekko-Vantaassa. Toukokuussa 2010 Pöysti teki vuoden mittaisen jatkosopimuksen HIFK:n kanssa.

Kauden 2010–2011 päätteeksi Pöysti voitti Suomenmestaruuden. Hän pelasi kauden aikana myös viiden ottelun verran lainalla Kiekko-Vantaassa. Toukokuussa 2011 Pöysti jatkoi sopimustaan HIFK:n kanssa vuodella.

Toukokuussa 2012 Pöysti teki kaksivuotisen sopimuksen Espoo Bluesin kanssa. Toisella sopimuskaudellaan 2013–2014 hän teki läpimurtonsa SM-liigassa ja liigan yhden kauden piste-ennätyksensä tehoilla 8+24=32, joilla Pöysti oli Bluesin paras syöttäjä ja toiseksi paras pistemies Tommi Huhtalan jälkeen. Bluesin kausi päättyi puolivälierissä, kun se hävisi Lukolle otteluvoitoin 4-3. Pöysti laukoi kuudennen ottelun jatkoaikamaalin, joka vei sarjan seitsemänteen otteluun. Hän luonnehti sitä uransa tärkeimmäksi maaliksi. 

Kaudeksi 2014–2015 Pöysti siirtyi kaksivuotisella KHL-sopimuksella Jokereihin. Hän edusti joukkuetta kauden aikana myös Spengler Cupissa. Kauden 2015–2016 aikana Pöysti pelasi vain 24 runkosarjaottelua loukkaantumisten vuoksi. Elokuussa 2015 hän joutui noin kuudeksi viikoksi sivuun Pietarissa pelatussa harjoitusturnauksessa ja joulukuussa Pöystin kauden päätti alavartalovamma.

Heinäkuussa 2016 Jokerit kauppasi Pöystin pelaajaoikeudet KHL:n kiinalaiselle laajennusjoukkue Kunlun Red Starille. Hän teki pian tämän jälkeen kauden 2016–2017 kattaneen sopimuksen joukkueen kanssa. Pöystin kausi päättyi kuitenkin loukkaantumisen vuoksi vain kuuden ottelun jälkeen syyskuun 2016 lopulla.

Pöysti siirtyi kaudeksi 2017–2018 kaksivuotisella sopimuksella KooKoohon. Hän pelasi kauden aikana loukkaantumisen vuoksi kuitenkin vain 29 ottelua.

Syyskuussa 2018 Pöystin ilmoitettiin lopettaneen pelaajauransa ja siirtyvän Suomi-sarjajoukkue Kiekko-Espoon apuvalmentajaksi Mikko Juutilaisen johtamaan valmennustiimiin.

### Maajoukkueura

Pöysti pelasi alle 20-vuotiaiden MM-kilpailuissa vuosina 2008 ja 2009. Hän pelasi myös alle 18-vuotiaiden MM-kilpailuissa vuonna 2007, jolloin Pöysti oli tehoilla 3+3=6 Suomen paras pistemies, maalintekijä ja syöttäjä. Hänet valittiin Saksaa vastaan pelatun karsintasarjan ottelun päätteeksi joukkueensa ottelun parhaaksi pelaajaksi. Pöysti pelasi myös U-18 Junior World Cupissa vuonna 2006 ja samana vuonna World U-17 Hockey Challengessa.

Suomen A-maajoukkueessa Pöysti pelasi yhdeksän ottelua tehopistein 1+2=3. Hän teki A-maajoukkuedebyyttinsä Euro Hockey Challengessa 10. huhtikuuta 2014 Jyväskylässä Latviaa vastaan. Pöysti sai ottelussa yhden syöttöpisteen oltuaan kakkossyöttäjänä Tomi Sallisen tekemään maaliin. Hänen ensimmäinen A-maajoukkuemaalinsa syntyi Pöystin kolmannessa ottelussa 17. huhtikuuta 2014 Savonlinnassa Saksaa vastaan. Pöysti putosi lopulta viimeisten joukossa vuoden 2014 lopullisesta MM-joukkueesta.

Muuta
-----

Pöysti sairastui vuonna 2009 imusolmukesyöpään, josta hän kuitenkin parani. Hänen isosiskonsa on Miss Suomi 2009 Essi Pöysti. Sisarusten isä on eversti ja entinen SM-tason suunnistaja Timo Pöysti ja isoäiti hiihdon olympiamitalisti Toini Pöysti (o.s. Mikkola). Eetu Pöysti seurusteli noin 6,5 vuotta vuoden 2014 Miss Suomi -kilpailun ensimmäisen perintöprinsessa Krista Haapalaisen kanssa. Pari erosi ja heidän avoliittonsa päättyi tammikuussa 2014. Pöysti seurustelee nyt tennispelaaja Jari Hedmanin tyttären Clarissan kanssa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2006–2007 | HIFK | A-SM | 38 | 12 | 6 | 18 | 20 | 11 | 2 | 6 | 8 | 4 |  |  |  |  |  |  | U18 | 6 | 3 | 3 | 6 | 0 |
| 2007–2008 | Suomi U20 | Mestis | 6 | 1 | 3 | 4 | 2 | – | – | – | – | – |  |  |  |  |  |  | JMM | 6 | 0 | 1 | 1 | 2 |
|  | HIFK | A-SM | 13 | 7 | 6 | 13 | 4 | – | – | – | – | – |
|  | HIFK | SM-liiga | 33 | 2 | 3 | 5 | 6 | 7 | 0 | 0 | 0 | 0 |
| 2008–2009 | Suomi U20 | Mestis | 4 | 1 | 2 | 3 | 0 | – | – | – | – | – |  |  |  |  |  |  | JMM | 6 | 0 | 0 | 0 | 0 |
|  | Kiekko-Vantaa | Mestis | 1 | 0 | 0 | 0 | 0 | – | – | – | – | – |
|  | HIFK | A-SM | 8 | 3 | 9 | 12 | 0 | – | – | – | – | – |
|  | HIFK | SM-liiga | 34 | 0 | 2 | 2 | 6 | – | – | – | – | – |
| 2009–2010 | Kiekko-Vantaa | Mestis | 14 | 3 | 5 | 8 | 6 | – | – | – | – | – |
|  | HIFK | A-SM | 17 | 6 | 12 | 18 | 18 | 12 | 6 | 8 | 14 | 0 |
|  | HIFK | SM-liiga | 7 | 0 | 2 | 2 | 0 | – | – | – | – | – |
| 2010–2011 | Kiekko-Vantaa | Mestis | 5 | 2 | 1 | 3 | 2 | – | – | – | – | – |
|  | HIFK | SM-liiga | 40 | 4 | 7 | 11 | 4 | 16 | 3 | 3 | 6 | 8 | Kanada-malja |
| 2011–2012 | HIFK | SM-liiga | 53 | 4 | 7 | 11 | 64 | 4 | 0 | 0 | 0 | 0 |
| 2012–2013 | Blues | SM-liiga | 52 | 2 | 4 | 6 | 36 | – | – | – | – | – |
| 2013–2014 | Blues | SM-liiga | 56 | 8 | 24 | 32 | 32 | 7 | 3 | 1 | 4 | 2 |
| 2014–2015 | Jokerit | KHL | 38 | 5 | 3 | 8 | 12 | 10 | 0 | 2 | 2 | 2 |
| 2015–2016 | Jokerit | KHL | 24 | 2 | 3 | 5 | 6 | – | – | – | – | – |
| 2016–2017 | Kunlun Red Star | KHL | 6 | 1 | 0 | 1 | 0 | – | – | – | – | – |
| 2017–2018 | KooKoo | SM-liiga | 29 | 0 | 5 | 5 | 8 | – | – | – | – | – |
| 3 kautta | yhteensä | KHL | 68 | 8 | 6 | 14 | 18 | 10 | 0 | 2 | 2 | 2 |
| 8 kautta | yhteensä | SM-liiga | 304 | 20 | 54 | 74 | 156 | 34 | 6 | 4 | 10 | 10 |

Lähteet
-------

1. ↑  Blues (Arkistoitu – Internet Archive)
2. 1 2  Rinne, Jorma: Bluesin Eetu Pöysti on välillä liiankin vauhdikas *lansivayla.fi*.  5.12.2013. Etelä-Suomen Media Oy.  Arkistoitu 10.3.2016. Viitattu 4.3.2016.
3. 1 2 3 4 5 6 7 8  Eetu Pöysti *Elite Prospects*. Everysport Media Group AB.  (englanniksi)
4. ↑  Laine, Sami: Wärn ja Pöysti elävät unelmaansa *Jatkoaika.com*.  14.3.2008. Jatkoaika r.y. Viitattu 30.1.2012.
5. ↑  Tilastot - Liiga *liiga.fi*.  2.1.2008. Jääkiekon SM-liiga Oy. Viitattu 30.1.2012.
6. ↑  Liigalainoja lappaa Vantaalle *Jatkoaika.com*.  9.1.2009. Jatkoaika r.y. Viitattu 30.1.2012.
7. 1 2  Pudas, Mari: Pöysti palasi voittajana *Jatkoaika.com*.  13.11.2009. Jatkoaika r.y. Viitattu 31.1.2012.
8. ↑  Tiedote - Eetu Pöysti *hifk.fi*.  16.5.2009. Oy HIFK Hockey AB.  Arkistoitu 22.5.2009. Viitattu 16.5.2009.
9. ↑  Jan Lundell hakee peliaikaa Mestiksestä *Jatkoaika.com*.  27.1.2010. Jatkoaika r.y. Viitattu 30.1.2012.
10. ↑  Vantaalle tukku nuoria liiga-apuja *Jatkoaika.com*.  1.2.2010. Jatkoaika r.y. Viitattu 30.1.2012.
11. ↑  Liivik ja Pöysti jatkavat HIFK:ssa *Jatkoaika.com*.  18.5.2010. Jatkoaika r.y. Viitattu 30.1.2012.
12. ↑  Kovanen hakee vauhtia Vantaalta *Jatkoaika.com*.  19.1.2011. Jatkoaika r.y. Viitattu 30.1.2012.
13. ↑  Petri Matikainen HIFK:n käskijäksi – Jokela, Somervuori ja Hirschovits hankintoja *Jatkoaika.com*.  23.5.2011. Jatkoaika r.y. Viitattu 30.1.2012.
14. ↑  Arto Laatikainen palaa Espooseen – Blues julkisti joukkueensa *Jatkoaika.com*.  2.5.2012. Jatkoaika r.y. Viitattu 28.6.2012.
15. ↑  Koivunen, Tommi: Bluesin sankarille uran isoin maali: "Tämän takia olen jatkanut jääkiekkoa" *is.fi*.  29.3.2014. Sanoma Media Finland Oy. Viitattu 22.8.2014.
16. ↑  Jokerit vahvistuu Huhtalalla *Jatkoaika.com*.  7.4.2014. Jatkoaika r.y. Viitattu 26.4.2014.
17. ↑  Jokerit näillä ketjuilla KHL-avaukseen – Eetu Pöysti sivussa kuusi viikkoa *yle.fi*.  25.8.2015. Yleisradio Oy. Viitattu 4.3.2016.
18. ↑  Pöystin kausi ohi - Jokerit kutsuu omia junioreitaan Mestiksestä *Jatkoaika.com*.  31.1.2016. Jatkoaika r.y. Viitattu 4.3.2016.
19. ↑  Koivunen, Tommi: Jokerit kauppasi pelaajansa oikeudet Kiinaan *is.fi*.  11.7.2016. Sanoma Media Finland Oy. Viitattu 11.7.2016.
20. ↑  Viisi suomalaista debytoimassa historiallisessa KHL-harjoituspelissä *suomikiekko.com*.  24.7.2016. Nordic Sport Media. Viitattu 4.3.2016.
21. ↑  Suomalainen KHL-hyökkääjä loppukauden sivussa – uusi suomalaisvahvistus tulossa *suomikiekko.com*.  27.9.2016. Nordic Sport Media. Viitattu 12.5.2017.
22. ↑  Eetu Pöysti KHL:stä KooKoon paitaan - "Mies on täynnä nälkää ja näyttöhaluja" *Jatkoaika.com*.  12.5.2017. Jatkoaika r.y. Viitattu 12.5.2017.
23. ↑  Hokkarit naulaan! Entinen Jokerit-hyökkääjä lopettaa uransa – siirtyy Kiekko-Espoon valmentajaksi *suomikiekko.com*.  30.9.2018. Nordic Sport Media. Viitattu 1.10.2018.
24. ↑  Best Players Per Game  12.5.2017. IIHF. Viitattu 12.5.2017. (englanniksi)
25. ↑  Finland vs Latvia - EHC - Euro Hockey Challenge - boxscore *pointstreak.com*.  10.4.2014. Pointstreak Sports Technologies Inc. Viitattu 29.9.2017.
26. ↑  Finland vs Germany - EHC - Euro Hockey Challenge - boxscore *pointstreak.com*.  17.4.2014. Pointstreak Sports Technologies Inc. Viitattu 29.9.2017.
27. ↑  Laine, Sami: Tässä on Leijonien MM-joukkue Minskiin – todellinen yllätyskortti mukana! *yle.fi*.  4.5.2014. Yleisradio Oy. Viitattu 29.9.2017.
28. ↑  Uusi Miss Suomi on liigakiekkoilijan isosisko ja olympiamitalistin lapsenlapsi *HS.fi*.  1.3.2009. Sanoma Media Finland Oy.  Arkistoitu 3.6.2009. Viitattu 16.5.2009.
29. ↑  Enqvist, Niina: Missikaunottaren pitkä suhde kariutui *is.fi*.  28.1.2014. Sanoma Media Finland Oy. Viitattu 10.7.2014.
30. ↑  Kiekkoilija Eetu Pöysti löysi rinnalleen tennisässän tyttären: "Pelkkää rakkautta" *iltalehti.fi*. Viitattu 28.12.2017.

Aiheesta muualla
----------------

* Eetu Pöysti *Elite Prospects*. Everysport Media Group AB.  (englanniksi)
* Eetu Pöysti The Internet Hockey Databasessa (englanniksi)
* Eetu Pöysti Eurohockey-sivustolla (englanniksi)